[bookmark: _Hlk129161792]Prijedlog ugovora

[bookmark: _Hlk125533451]GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag.oec. (u nastavku teksta: Naručitelj)
i
____________________________________________________ OIB: _______________ 
koga zastupa _____________________ (u nastavku teksta: Izvođač), 
zaključili su: 
UGOVOR O
IZVOĐENJU RADOVA NA IZGRADNJI SUNČANE ELEKTRANE DJEČJI VRTIĆ LATICA U OSIJEKU

I	PREDMET UGOVORA

Članak 1.
Ovaj ugovor sklapa se na temelju provedenog postupka jednostavne nabave za izvođenje radova na izgradnji sunčane elektrane dječji vrtić Latica u Osijeku, koji se vodi pod evidencijskim brojem 23-304 i ponude Izvođača broj _____ od ____ 2023. koja je u navedenom postupku javne nabave odabrana kao najpovoljnija. 
Predmet ovog ugovora je izvođenje radova na izgradnji solarne elektrane dječji vrtić Latica u Osijeku sukladno projektno tehničkoj dokumentaciji, tehničkom opisu i ponudi iz stavka 1. ovog članka. 
Ugovorne strane suglasne su da će radovi biti izvedeni na osnovu:
· Glavnog projekta – elektrotehničkog projekta broj Eg1019.23, glavni projektant Vjekoslav Dugeč, mag.ing.el, Bim-ing d.o.o. Đakovo
· ponude Izvođača, broj _____od ______. 
II	CIJENA
Članak 2.

Ugovorne strane suglasne su da ukupna cijena izvođenja predmetnih radova iz čl. 1. ovog ugovora izražena u eurima iznosi  

	______________________
	eura 

	+PDV 25%
	______________________
	eura

	Ukupno:
	______________________
	eura

	(slovima____________________________________)


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.
Ukupno ugovorena cijena uključuje i sve troškove i radove neophodne za neometanu funkciju i/ili po život i zdravlje sigurnu uporabu susjednih građevina.
Ugovorena cijena pokriva sve obveze i troškove Izvođača iz ovog ugovora i sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao svu dostupnu dokumentaciju, gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene jedinične cijene su nepromjenjive i fiksne do izvršenja ovoga ugovora u cijelosti.
Ovim ugovorom isključuje se primjena Posebnih uzanci o građenju.
III	ROK
Članak 3.
Rok dovršetka radova je 45 dana od uvođenja Izvođača u posao. 
Smatra se da je Izvođač uveden u posao po zaključenju ovog ugovora kada je  Naručitelj :
· omogućio Izvođaču slobodan pristup gradilištu;
· predao prostor za nesmetano izvođenje radova;
· predao potrebnu tehničku dokumentaciju
Izvođač je dužan koordinirati vremensku dinamiku izvođenja radova sa svojim kooperantima, te omogućiti i osigurati neometanu funkciju i po život i zdravlje sigurnu uporabu susjednih građevina. Za sve eventualne nastale štete na susjednim objektima odgovara Izvođač te je istu dužan nadoknadit u cijelosti.
Datum uvođenja Izvođača u posao upisuje se u građevinski dnevnik.
Navedeni rok obuhvaća izvođenje svih radova i primopredaju radova. Naručitelj je dužan osigurati pravovremenu pripremu i predaju dokumentacije zahtjeva za početak trajnog pogona elektrane. 
Završetkom ugovornih obveza smatra se datum naveden u zapisniku o primopredaji radova. Preduvjet za traženje primopredaje je potvrda nadzornog inženjera da su izvedeni svi ugovoreni radovi. 
Dan završetka radova upisuje se u građevinski dnevnik.
Članak 4.
Izvođač ima pravo zahtijevati produljenje roka za završetak radova u slučajevima u kojima je zbog promijenjenih okolnosti ili neispunjavanja obveza Naručitelja bio spriječen u izvođenju radova.
Pod promijenjenim okolnostima iz prethodnog stavka razumije se osobito:
-	nepovoljne vremenske prilike za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova sukladno relevantnim službenim statističkim podacima, utvrđene u građevinskom dnevniku i ovjerene od nadzornog inženjera;
-	uvjeti u tlu koji odstupaju od uvjeta predviđenih projektnom dokumentacijom;
-	nepredviđeni radovi koji se moraju izvesti za koje Izvođač nije znao niti je mogao znati u vrijeme sklapanja Ugovora, a njihovo izvođenje utječe na mogućnost izvođenja radova u ugovorenom roku;
-	naknadni radovi prema zahtjevu Naručitelja;
-	obveze trećih strana (javnopravnih tijela) koje trajanjem nadmašuju zakonom propisane rokove, poput vremena provedbe tehničkog pregleda, pod uvjetom da je Izvođač pravodobno stvorio uvjete naručitelju da podnese zahtjeve koji omogućuju ispunjenje ugovornih obveza unutar roka iz članka 3.;
-	privremena obustava radova određena od strane Naručitelja, u slučaju opravdanih i obrazloženih razloga koji privremeno sprječavaju odvijanje radova, a navedeni razlozi nisu krivnja Naručitelja, niti Izvođača, a ne potpadaju pod definiciju više sile;
-	pojava više sile. Viša sila znači izuzetan događaj ili okolnost:
a)	koja je izvan kontrole ugovorne strane;
b)	koju ugovorna strana nije mogla razumno izbjeći prije sklapanja Ugovora;
c)	koju, kada je nastala, Ugovorna strana nije mogla razumno izbjeći ili savladati i
d)	koja se ne može u bitnome pripisati drugoj Ugovornoj strani.

Viša sila obuhvaća, ali se ne ograničava na izuzetne događaje ili okolnosti koje su dolje navedene, pod uvjetom da su ispunjeni uvjeti od a) do d):
-	rat, neprijateljstva (bilo objavljeni ili ne), invazije, napad inozemnih neprijatelja;
-	pobuna, terorizam, revolucija, ustanak, vojna ili uzurpirana vlast ili građanski rat;
-	izgredi, nemiri, neredi, štrajk ili obustava rada od strane osoba koje ne pripada Izvođaču i njegovim podugovarateljima;
-	ratno streljivo, eksplozivni materijali, ionizirajuće zračenje ili radioaktivno zagađenje, osim ako to nije uzorkovano korištenjem od strane Izvođača takvog streljiva, eksploziva, zračenja ili radioaktivnosti i
-	prirodne katastrofe kao potres, uragani, tajfuni ili vulkanska aktivnost 
-	te pandemije.
Da bi se zahtjev za produljenje roka uslijed gore napisanih okolnosti uzeo u razmatranje, Izvođač ga je dužan podnijeti pisanim putem Naručitelju u roku ne duljem od 7 (sedam) dana od kada sazna ili je pažnjom iskusnog Izvođača trebao saznati za razlog zbog kojega je prema njegovom mišljenju potrebno produljenje sukladno prihvatljivim razlozima iz ovog članka Ugovora, ali ne može podnijeti zahtjev nakon proteka roka za završetak radova. Pisani zahtjev mora biti popraćen detaljnim obrazloženjem okolnosti uslijed kojih se podnosi.
IV	OBRAČUN IZVEDENIH RADOVA I KONAČNI OBRAČUN
Članak 5.
Ugovorne strane suglasne su da će  izvedene radove obračunati na temelju stvarno izvedenih količina iskazanih u građevinskoj knjizi i jediničnih cijena iz troškovnika do iznosa iz čl. 2 ovog ugovora.
Izvođač će izvedene količine radova obračunavati privremenim i okončanom situacijom.
V	NAČIN PLAĆANJA
Članak 6.
Naručitelj će izvedene radove platiti po ispostavljenim privremenim mjesečnim i okončanoj situaciji ovjerenim od strane nadzornog inženjera na žiro račun Izvođača u roku do 30 dana od dana primitka uredne situacije.
Izvođač je obavezan izdavati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
Plaćanje po privremenim mjesečnim situacijama vršit će se do iznosa od 90% (devedeset posto) ukupno  ugovorenog iznosa po ovom ugovoru, a preostalih 10% (deset posto) platit će se temeljem uredno ispostavljene okončane situacije a nakon izvršene primopredaje radova i dostave jamstva za otklanjanje nedostataka u jamstvenom roku.
Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
VI	UGOVORNA KAZNA 
Članak 7.
Ukoliko krivnjom Izvođača dođe do prekoračenja ugovorenog roka ispunjenja obveze, Naručitelj ima pravo od Izvođača naplatiti ugovornu kaznu za prekoračenje roka iz članka 3. stavka 1. ovog Ugovora te naknadu štete nastale zbog zakašnjenja i neurednog izvršenja preuzetih obveza.
Naručitelj  može održati ugovor na snazi ako nakon isteka ugovorenog roka, bez odgađanja obavijesti Izvođača  da zahtijeva ispunjenje ugovora.
Ukoliko krivnjom Izvođača dođe do prekoračenja ugovorenog roka ispunjenja obveze, a Naručitelj sukladno stavku 2. ovog članka zahtjeva od Izvođača ispunjenje ugovora u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu.
Ugovorna kazna obračunava se u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% (dvadeset posto) od ugovorene vrijednosti radova.
Ukoliko ugovorna kazna dostigne maksimalni iznos ugovorne kazne Naručitelj ima pravo raskinuti ugovor bez štetnih posljedica za Naručitelja te aktivirati jamstvo za uredno izvršenje ugovora ili odrediti novi rok izvršenja radova.
Ugovorne strane su suglasne da je Naručitelj ovlašten ugovornu kaznu obračunavati umanjenjem ispostavljenog računa.
U slučaju ponovnog kašnjenja s izvršenjem usluge kod novo određenog roka isporuke primjenjuju se odredbe o ugovornoj kazni, raskidu ugovora i naplati jamstva za uredno izvršenje ugovora.
VII	PRIMOPREDAJA IZVEDENIH RADOVA
Članak 8.
Izvršene radove preuzimaju stručni predstavnici Naručitelja po završetku radova. Izvođač je dužan Naručitelja pisanim putem pozvati na preuzimanje radova s time što će se primopredaja obaviti najkasnije 10 (deset) dana od dana kada je Izvođač pisanim putem obavijestio Naručitelja o spremnosti građevine za primopredaju. 
O primopredaji radova sastavlja se zapisnik koji potpisuju predstavnici ugovornih strana i nadzorni inženjer.
Naručitelj je dužan sve ustanovljene nedostatke unijeti u zapisnik o primopredaji i odrediti Izvođaču primjereni rok za otklanjanje nedostataka. Ukoliko se Izvođač ne odazove pozivu i ne pristupi otklanjanju nedostataka u danom roku, Naručitelj je ovlašten otkloniti nedostatke putem drugog izvođača, te radove naplatiti iz jamstva za uredno izvršenje ugovora i/ili jamstva za otklanjanje nedostataka u jamstvenom roku.
Prilikom primopredaje radova Izvođač se obvezuje predati svu dokumentaciju o izvedenim radovima (npr. građevinski dnevnik, građevinsku knjigu, potrebne dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine s temeljnim zahtjevima za građevinu, kao i dokaze kvalitete  /ateste/ kao i svu ostalu potrebnu dokumentaciju).
VIII	OBVEZE IZVOĐAČA NA KVALITETU IZVEDENIH RADOVA
Članak 9.
Izvođač je dužan izvoditi ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke, tehničkom dokumentacijom.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom Ugovoru.
Izvođač je dužan ugrađivati materijal i opremu propisane i ugovorene kvalitete sukladno ponudi i troškovniku te je dužan dati dokaze o sukladnosti kvalitete ugrađenog materijala i opreme sa traženim.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih proizvoda.
Štetu izazvanu neadekvatnim zaštitnim mjerama Izvođač  prihvaća nadoknaditi u cijelosti.
IX JAMSTVO ZA UREDNO IZVRŠENJE UGOVORA  
Članak 10.
U roku od 15 (petnaest) dana od dana potpisa Ugovora Izvođač se obvezuje dostaviti jamstvo za uredno ispunjenje Ugovora za slučaj povrede ugovornih obveza.
Jamstvo za uredno izvršenje ugovora dostavlja se u obliku zadužnice ili bjanko zadužnice u iznosu od 10% ukupne vrijednosti ugovora bez PDV-a sukladno sklopljenom ugovoru, s rokom važenja sve dok traju ugovorne obveze. 
Sukladno članku 214. st. 4. Zakona o javnoj nabavi ponuditelj može umjesto zadužnice ili bjanko zadužnice kao jamstvo za otklanjanje nedostataka u jamstvenom roku uplatiti novčani polog u traženom iznosu na transakcijski račun Grada Osijeka.
Ovo jamstvo Naručitelj će vratiti nakon dostavljanja jamstva za otklanjanje nedostataka u jamstvenom roku.
Nedostavljanje jamstva za uredno ispunjenje ugovora nakon proteka 15 (petnaest) dana od dana potpisa ugovora predstavlja razlog za trenutni raskid ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
X JAMSTVO ZA OTKLANJANJE NEDOSTATAKA U JAMSTVENOM ROKU
Članak 11.
Jamstveni rok označava vremensko razdoblje u kojem Izvođač garantira za kvalitetu izvedenih radova i ugrađenih materijala i opreme.
Jamstveni rok za izvedene radove i ugrađene materijale i opremu je ______ mjeseci, računajući od dana primopredaje radova.
Izvođač se obvezuje da će u jamstvenom roku bez prava na posebnu nadoknadu, izvršiti otklanjanje svih nedostataka na objektu.
Kao jamstvo za otklanjanje nedostataka u jamstvenom roku Izvođač je dužan dostaviti zadužnicu ili bjanko zadužnicu na iznos od 10% (deset posto) ukupne vrijednosti izvedenih radova utvrđene po okončanom obračunu i s rokom valjanosti jednakim ponuđenom jamstvenom roku.
Sukladno članku 214. st. 4. Zakona o javnoj nabavi ponuditelj može umjesto zadužnice ili bjanko zadužnice kao jamstvo za otklanjanje nedostataka u jamstvenom roku uplatiti novčani polog u traženom iznosu na transakcijski račun Grada Osijeka.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.
Jamstvo za otklanjanje nedostataka u jamstvenom roku Izvođač je dužan dostaviti prije isteka roka jamstva za uredno izvršenje ugovornih obveza a najkasnije uz dostavu okončane situacije.
XI	PREDSTAVNICI UGOVORNIH STRANA
Članak 12.
Stručni nadzor nad poslovima iz ovog ugovora u ime Naručitelja obavljat će nadzorni inženjer koji će biti naknadno imenovan.
Stručna osoba Naručitelja zadužena za praćenje realizacije ovog ugovora je Srećko Kukić.
Praćenje ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju radova, obračun ugovorne kazne i sl.
Izvođač radova imenuje (glavnog) inženjera gradilišta ____________________ kao odgovornu osobu, a sve sukladno Zakonu o gradnji i Zakonu o poslovima i djelatnostima prostornog uređenja i gradnje.
XII PODUGOVARATELJI
Članak 13.
Izvođač je dužan sve radove izvesti sam. Podizvođača smije koristiti samo ako je to naveo u ponudi. Ukoliko se tijekom izvođenja radova utvrdi da Izvođač koristi podizvođača kojeg nije naveo u ponudi niti dobio naknadnu suglasnost Naručitelja za uvođenje novog podugovaratelja Naručitelj će raskinuti ugovor te aktivirati jamstvo za uredno izvršenje ugovora .[footnoteRef:1] [1:   Kada se dio ugovora o javnoj nabavi daje u podugovor, obvezni sastojci ugovora o javnoj nabavi su i:
   1. dio ugovora koji se daje u podugovor (predmet ili količina, vrijednost ili postotni udio)
   2. podaci o podugovaratelju (naziv ili tvrtka, sjedište, OIB i broj računa, zakonski zastupnici).
] 

Javni naručitelj obvezan je neposredno plaćati podugovaratelju za dio ugovora koji je isti izvršio.
Izvođač mora svom računu ili situaciji priložiti račune ili situacije svojih podugovaratelja koje je prethodno potvrdio.

XIII	PREKID RADOVA I ODSTUPANJE OD UGOVORA
Članak 14.
Naručitelj ima pravo raskinuti Ugovor u slijedećim slučajevima :
· ukoliko Izvođač izvodi radove mimo projekta i tehničke regulative i nakon upozorenja Naručitelja ili nadzornog inženjera,
· ukoliko ne dostavi jamstvo za uredno ispunjenje Ugovora,
· ukoliko Izvođač kasni s izvođenjem pojedinih i/ili svih radova više od 10 (deset) dana u odnosu na dinamički plan građenja
· ukoliko nadzorni inženjer uoči da radove na gradilištu izvodi podugovaratelj koji nije naveden u ponudi glavnog Izvođača, a da za istog nije dobio pisanu suglasnost Naručitelja da s istim smije izvršiti radove u potpunosti ili samo u dijelu

XIV  IZMJENE UGOVORA
Članak 15.
Izmjene Ugovora moraju biti u obliku pisanog dodatka Ugovoru i mogu se odnositi samo na one izmjene koje se sukladno propisima kojima se uređuje javna nabava ne smatraju značajnim izmjenama u odnosu na sadržaj i osnovne elemente Ugovora. 
Značajnim (bitnim) izmjenama u smislu ovog članka smatraju se izmjene koje: 
a) unose uvjete koji bi, da su bili dio prvotnog postupka nabave, dopustili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave, 
b) izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom, 
c) izmjenom se značajno povećava opseg ugovora 
d) ako novi ugovaratelj zamijeni onoga kojemu je prvotno Naručitelj dodijelio ugovor, osim u slučajevima iz članka 318. Zakona o javnoj nabavi. 
Članak 16.
Ugovorna strana kod koje su nastupile okolnosti zbog kojih se traži izmjena Ugovora dužna je podnijeti prijedlog izmjena u pisanom obliku drugoj strani sa svom potrebnom dokumentacijom, što je prije moguće. U prijedlogu izmjena treba opisati razloge zbog kojih se izmjena predlaže. Druga ugovorna strana će se o zaprimljenom prijedlogu očitovati najkasnije 20 (dvadeset) dana od primitka prijedloga. 
U slučaju da se strane usuglase oko sadržaja izmjene, Naručitelj će pripremiti tekst dodatka Ugovoru i dostaviti ga na potpis Izvođaču u roku od 15 (petnaest) dana od dana usuglašavanja o sadržaju izmjene, odnosno dana saznanja o istom. 
XV DODATNI I VIŠE RADOVI
Članak 17.

Ukoliko se u tijeku izvođenja radova pojavi potreba za izvođenjem dodatnih  radova koji nisu uključeni u projekt niti u ugovor, ali su zbog nepredviđenih okolnosti postali nužni za izvođenje radova opisanih u njima i kada takve dodatne radove nije moguće tehnički ili ekonomski odvojiti od ugovora bez znatnih poteškoća za Naručitelja, ili kada su takvi radovi, iako odvojivi od izvršenja Ugovora, nužno potrebni za njegov dovršetak, ugovorne strane su suglasne da će se isti ugovoriti u pisanom obliku. O postojanju dodatnih radova Izvođač je dužan obavijestiti predstavnika Naručitelja bez odgađanja te zatražiti njegovo odobrenje za izvođenje istih.

Ukoliko su se u tijeku izvođenja radova pojavila odstupanje u količinama, odnosno potreba izvođenja više radova (većih količina), pod uvjetom da se odnose isključivo na radove sadržane u projektu i Ugovoru i da su utvrđeni i pisanim putem odobreni od strane predstavnika Naručitelja za njihovo izvođenje može se sklopiti dodatak Ugovora, a konačan obračun izvršit će se na temelju stvarno izvedenih radova, primjenom ugovorenih jediničnih cijena utvrđenih za pojedine vrste radova, navedenih i upisanih u stavkama Troškovnika. 

Ako Izvođač dodatne ili više radove izvede bez odobrenja predstavnika Naručitelja ili bez dodatka ugovoru, Naručitelj takve radove neće platiti i izvedeni su na financijski rizik Izvođača.

XI RJEŠAVANJE SPOROVA
Članak 18.
Ugovorne strane su suglasne da će eventualne sporove iz ovog ugovora rješavati prije svega sporazumno preko svojih ovlaštenih predstavnika. 
U slučaju da se na taj način ne riješi spor, ugovorne strane ugovaraju nadležnost stvarno nadležnog suda u Osijeku.
XVII	KONAČNE ODREDBE
Članak 19.
Ovaj ugovor stupa na snagu danom obostranog potpisa.
Članak 20.
Ovaj ugovor sastavljen je u 4 istovjetna primjerka, od kojih svaka ugovorna strana zadržava po 2 primjerka.

U Osijeku, ______ 2023.

